
 INVITAȚIE DE PARTICIPARE LA PROCEDURA UNICĂ DE LICITAȚIE ȘI CAIETUL DE SARCINI

Titlul contractului: Achiziționarea materialelor de vizibilitate în cadrul proiectului de asistență externă „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere” CQB GUARD cod ROMD00133, în cadrul programului Interreg VI-A NEXT România - Republica Moldova 2021 - 2027, contract de grant  nr. 136712 din 16.07.2025.
Cod CPV: 22462000-6 – Materiale de publicitate / materiale promoționale
Locație: Chișinău, Republica Moldova 
Referință: CQB GUARD cod ROMD00133
Titlul programului: Programul Interreg Next VI-A România-Republica Moldova 2021-2027 conform Contractului de grant  nr. 136712 din 16.07.2025 
Finanțare: Contractul de grant  nr. 136712 din 16.07.2025, CQB GUARD, cod ROMD00133
Autoritatea contractantă: 
Inspectoratul General de Carabinieri 

Adresa: str. Gheorghe Asachi 65A, MD-2028, Chișinău, Republica Moldova
Descrierea proiectului:  

Proiectul „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere CQB GUARD” este finanțat prin Programul INTERREG NEXT VI-A România–Republica Moldova 2021–2027. 
Acesta urmărește să răspundă unor provocări esențiale legate de siguranța publică, punând accent pe cooperarea transfrontalieră și pe dezvoltarea relațiilor dintre instituții, societatea civilă și cetățeni. Obiectivul principal îl constituie consolidarea pregătirii structurilor de ordine pentru intervenții în mediul urban, prin instruiri specializate și dotarea cu echipamente moderne. Printre activitățile prevăzute se regăsesc instruiri, schimburi de experiență și exerciții practice comune, toate având ca scop întărirea cooperării și creșterea nivelului de securitate pentru oameni timpul adunărilor publice de mare amploare.
1. INFORMAȚII PRIVIND DEPUNEREA OFERTELOR
Obiectul contractului: 

Obiectul prezentei proceduri îl reprezintă achiziționarea unui set de materiale promoționale și de vizibilitate, necesare pentru desfășurarea activităților de promovare a proiectului. Achiziția va fi finanțată din fondurile Uniunii Europene, prin Programul INTERREG NEXT VI-A România–Republica Moldova 2021–2027.
Achiziția se realizează în conformitate cu prevederile aplicabile ale cadrului normativ european și contractual aferent Programului Interreg NEXT România–Republica Moldova, respectiv:
· Anexa II – Achiziții publice, care stabilește regulile și principiile aplicabile procedurilor de atribuire pentru beneficiarii din Republica Moldova, inclusiv principiile transparenței, proporționalității, tratamentului egal și nediscriminării;
· Regulamentul (UE, Euratom) 2024/2509 al Parlamentului European și al Consiliului, privind normele financiare aplicabile bugetului general al Uniunii Europene (Regulamentul financiar), care stabilește cadrul general privind utilizarea fondurilor europene, principiile bunei gestiuni financiare și cerințele privind eligibilitatea și controlul cheltuielilor;
· Regulamentul (UE) 2021/1059 al Parlamentului European și al Consiliului, privind dispozițiile specifice pentru obiectivul „Cooperare teritorială europeană” (Interreg), care reglementează implementarea programelor de cooperare transfrontalieră și stabilește obligațiile beneficiarilor în ceea ce privește gestionarea și controlul fondurilor.
Prin aplicarea acestor reglementări, autoritatea contractantă asigură desfășurarea procedurii de atribuire cu respectarea principiilor legalității, transparenței, concurenței loiale și utilizării eficiente a fondurilor Uniunii Europene.
Tipul procedurii:
Procedura aplicată este PROCEDURA DE LICITAȚIE UNICĂ
Numărul și titlurile loturilor: 

Această procedură de licitație nu este împărțită în loturi.

Procedura se desfășoară pe un singur lot.

Toate produsele solicitate formează un set unic de vizibilitate și se achiziționează împreună.

Criteriul de atribuire este: cea mai mică sumă totală și corespunderea ofertei cu cerințele documentației de atribuie.
Termen de depunere a ofertelor:

Termenul limită de depunere a ofertelor este 10 iulie 2026, ora 10:00 (ora locală a Republicii Moldova).

(Ofertele transmise după această dată și oră nu vor fi luate în considerare.)

Produsele vor fi:

· ambalate corespunzător, pentru a preveni deteriorarea în timpul transportului;

· însoțite de factura fiscală în original/ invoice-ul de plată;

· însoțite de procese-verbale/acte de recepție, semnate conform legislației în vigoare;

· certificate de garanție;

· alte certificate solicitate.

Transportul produselor până la locația de livrare este în întregime în sarcina contractantului, în condițiile Incoterms DDP.

Adresa și semnificațiile de depunere a ofertelor:

Ofertele se vor depune în limba română, exclusiv către autoritatea contractantă, prin mijloacele specificate mai jos.
Ofertele vor fi întocmite conform formularului de ofertă pentru bunuri, Specificațiile tehnice și Specificațiile de preț (anexa nr. 1 și nr. 2 din Modelul de Contract) anexate la documentație, și transmise în format electronic, semnate electronic (cu verificarea ulterioară pe platforma oficială https://msign.gov.md/#/ ), condiție pentru operatorii economici participanți din Republica Moldova, iar operatorii economici nerezidenți au obligația de a depune toate documentele semnate și ștampilate olograf, la adresa:

📧 achizitii@igc.gov.md
Orice ofertă care nu respectă formularele documentației standard sau cerințele de prezentare prevăzute în documentația de atribuire va fi respinsă de autoritatea contractantă.

Atenție: Oferta trebuie să ajungă la autoritatea contractantă până la termenul limită indicat mai sus. Ofertele sosite după termenul limită vor fi respinse automat. 

Ofertele transmise prin alte mijloace nu vor fi luate în considerare.

Notificarea atribuirii:
Depunerea ofertei implică acceptarea de către ofertant a faptului că rezultatul procedurii de evaluare va fi comunicat în formă scrisă, prin mijloace electronice.
Valabilitatea ofertei:

Ofertele trebuie să rămână valabile minimum 30 (treizeci) de zile calendaristice de la data-limită de depunere a ofertelor.

Ofertele cu o perioadă de valabilitate mai mică vor fi considerate neconforme.

În cazuri excepționale și înainte de expirarea perioadei inițiale de valabilitate a ofertei, autoritatea contractantă poate solicita în scris ofertanților să prelungească această perioadă cu 30 de zile. Astfel de solicitări și răspunsurile la acestea trebuie făcute în scris. Ofertanții care sunt de acord să facă acest lucru nu vor avea voie să își modifice ofertele și sunt obligați să prelungească valabilitatea garanțiilor lor de ofertă pentru perioada revizuită de valabilitate a ofertei. În cazul în care refuză, fără a pierde garanțiile de licitație, participarea lor la procedura de licitație va înceta.

Ofertantul câștigător va fi obligat să respecte oferta sa pentru o perioadă suplimentară de 30 de zile. Perioada suplimentară se adaugă la perioada de valabilitate a licitației indiferent de data notificării.

Modificarea sau retragerea ofertelor:
Ofertanții pot modifica sau retrage ofertele înainte de termenul-limită de depunere, printr-o notificare scrisă, transmisă în adresa autorității contractante.

După expirarea termenului-limită, nicio modificare sau retragere nu va mai fi acceptată.
Număr de oferte:
O persoană fizică sau juridică nu poate depune mai mult de o ofertă, indiferent de forma de participare (în calitate de persoană fizică sau juridică, sau în calitate de lider ori membru al unui  consorțiu care depune o ofertă). 

În cazul în care o persoană fizică sau juridică depune mai multe oferte, toate ofertele la care aceasta a participat vor fi excluse. 
Subcontractare:
Este permisă, cu respectarea legislației aplicabile și a documentației de atribuire. 

Limbaj operațional:
Toate comunicările scrise, documentele și corespondența referitoare la această procedură se vor redacta în limba română.

Documentele justificative și literatura tipărită furnizate de solicitant pot fi într-o altă limbă, cu condiția să fie însoțite de o traducere în limba procedurii. Pentru interpretarea ofertei, limbajul procedurii are prioritate. 

Licitația trebuie să includă o ofertă tehnică și o ofertă financiară.

Informații suplimentare:
Clarificări: solicitările de clarificare se transmit doar în formă scrisă, până la termenul precizat în invitație, contactul direct cu membrii Comitetului de evaluare al IGC este interzis.
2. CRITERII DE EXCLUDERE ȘI SELECȚIE
Criterii de excludere:
În cadrul procedurii de achiziție, ofertanții trebuie să prezinte o declarație semnată (conform formularului G3 anexat) prin care confirmă că nu se află în niciuna dintre situațiile de excludere prevăzute la: 

1) Punctul 18 din Anexa I a Regulamentului (UE, Euratom) 2024/2509 (Regulamentul financiar), respectiv: insolvență, încălcări grave ale obligațiilor profesionale, condamnări pentru fraudă, corupție, spălare de bani, finanțarea terorismului, exploatarea copiilor, trafic de ființe umane etc.; 

2) Nerespectarea obligațiilor de plată a impozitelor sau contribuțiilor sociale.

De asemenea, ofertanții care figurează pe listele de măsuri restrictive ale Uniunii Europene (www.sanctionsmap.eu) la data deciziei de atribuire nu vor putea primi contractul.

Notă practicată în RM: până la valoarea de 500,00 MDL, diferențele nu se consideră restanțe bugetare în sensul excluderii (Legea nr. 131/2015, art. 19 alin. (3) lit. b) și alin. (7)).

Criterii de selecție: 

Pentru a demonstra capacitatea de a executa contractul, operatorii economici trebuie să prezinte dovezi privind capacitatea profesională și tehnică, în conformitate cu cerințele prevăzute în caietul de sarcini, după cum urmează:

1. Înregistrare legală:
          Ofertantul trebuie să fie înregistrat oficial pentru desfășurarea activității economice corespunzătoare obiectului achiziției – furnizarea materialelor promoționale și de vizibilitate / produse publicitare / servicii de tipărire și personalizare (după caz).

2. Documente justificative:
         Se vor prezenta, după caz, următoarele documente:

· certificat/decizie de înregistrare sau extras din registrul de stat al persoanelor juridice (sau document echivalent);

· documente care atestă experiența în furnizarea de produse similare (de ex.: contracte/acte de recepție/recomandări) în ultimii ani.

Toate documentele vor fi semnate electronic de către reprezentantul legal al ofertantului.
3. INFORMAȚII FINANCIARE
Moneda ofertei:
· MDL - pentru operatorii economici rezidenți;

· EURO - pentru operatorii economici nerezidenți.

Dacă oferta include valori exprimate în altă monedă, conversia se va realiza conform cursului InforEuro aferent lunilor iulie 2026, publicat la: https://ec.europa.eu/budget/graphs/inforeuro.html. 

Evaluarea ofertelor financiare se va efectua în valuta națională MDL, cu aplicarea cursului InforEuro la data depunerii ofertei, în cazul în care vom avea oferte depuse în diferite valuate, MDL sau EURO.
Valoarea estimată totală a achiziției este de 83 000,00 lei MDL, fără TVA.

Echivalentul valorii în euro este orientativ, are caracter informativ fiind în sumă de 4 192,40 EURO.

Valoarea estimativă a achiziției a fost calculată la cursul de schimb oficial lei/€, utilizat la momentul planificării și aprobării Planului de achiziții aferent proiectului în derulare.
La atribuirea contractelor se va aplica rata de schimb lunară a Comisiei Europene InforEuro (publicat la: https://ec.europa.eu/budget/graphs/inforeuro.html).
Contractul de achiziție se va întocmi în limba română, cu menționarea prețurilor și valutei utilizate în ofertă:

· pentru operatorii economici rezidenți - contractul va fi încheiat în moneda națională MDL, iar plata se va efectua prin virament bancar, conform prevederilor contractuale, după recepția bunurilor livrate;

· pentru operatorii economici nerezidenți - contractul va fi încheiat în EURO, iar plata se va efectua prin virament bancar, conform prevederilor contractuale, după recepția bunurilor livrate.

Plata se va efectua prin virament bancar, conform prevederilor contractuale, după recepția bunurilor livrate.
Conform legislației fiscale aplicabile din Republica Moldova, inclusiv prevederile Hotărîrii Guvernului Republicii Moldova nr. 246/2010 cu privire la modul de aplicare a facilităților fiscale şi vamale aferente realizării proiectelor de asistență tehnică şi investițională în derulare, care cad sub incidența tratatelor internaționale la care Republica Moldova este parte sau a contractelor de stat, cu modificările ulterioare, proiectul sus menționat se regăsește în Anexa nr. 1 a Hotărârii prenotate, care stabilește Lista proiectelor de asistență tehnică în derulare, care cad sub incidența tratatelor internaționale, pentru aplicarea scutirilor la impozitul pe venit, accize, taxe vamale, taxe pentru efectuarea procedurilor vamale, taxe pentru mărfurile care, în procesul utilizării, cauzează poluarea mediului, precum şi aplicarea scutirii de TVA cu drept de deducere pentru mărfurile şi serviciile destinate acestora.
Recepția și plata:
Recepția cantitativă și calitativă se va consemna prin proces-verbal de recepție / act de primire-predare, semnat de reprezentanții autorizați ai părților.

Plata se va efectua conform contractului, după recepția produselor și prezentarea facturii fiscale/ invoice-ul de plată și a documentelor prezentate în contract.
4. INFORMAȚII TEHNICE
Ofertanții sunt obligați să furnizeze bunurile în conformitate cu specificațiile tehnice minimale de mai jos.

În propunerea tehnică (Anexa 1 la Modelul Contractului, Specificații tehnice), ofertantul va descrie modul în care produsele ofertate îndeplinesc cerințele minime specificate în prezentul caiet de sarcini.

(Notă: Menționarea unor denumiri de marcă este permisă doar cu precizarea „sau echivalent”, permițând ofertarea unor produse cu caracteristici tehnice similare sau superioare.)
	Nr. crt.
	Cantitate

(buc.)
	Produsul de vizibilitate
	Specificații tehnice minimale

	1.1
	100
	Carnet A5 personalizat
	Format: A5;

Dimensiuni: aproximativ 146 x 212 x 12 mm;

Material copertă: PU reciclat sau echivalent, cu proprietăți similare de rezistență și durabilitate;

Număr minim de file: minimum 80;

Tip file: liniate;

Densitatea hârtiei: minimum 70 g/m²;

Semn de carte textil integrat;

Bandă elastică pentru închidere;

Suport pentru pix integrat;

Buzunar interior sau frontal pentru păstrarea documentelor;

Greutate: aproximativ 250 g;

Personalizarea copertei: imprimare color a logo-ului proiectului și a logo-ului finanțatorului.

[image: image1.png]Notă: Imaginea anexată are caracter orientativ și este prezentată cu titlu de exemplu pentru ilustrarea aspectului general și a caracteristicilor produsului solicitat. Se vor accepta produse echivalente care respectă cerințele tehnice minime prevăzute în prezentul caiet de sarcini.

	1.2
	50
	Pix personalizat
	Tip: pix cu mecanism retractabil;

Culoarea cernelii: albastră;

Material corp: metal, culoare neagră;

Personalizare: imprimare color a logo-ului proiectului și a logo-ului finanțatorului;

Dimensiunea personalizării: adaptată suprafeței disponibile a pixului, astfel încât elementele grafice să fie vizibile și lizibile.

	1.3
	100
	USB Flash Memory personalizat
	Capacitate de stocare: minimum 32 GB;

Interfață: USB 3.0 sau superioară;

Material: corp din plastic și metal;

Personalizare: imprimare color a logo-ului proiectului și a logo-ului finanțatorului.

Logo-ul proiectului va fi imprimat vizibil și lizibil pe suprafața produsului;

Ambalare: individuală, pentru fiecare unitate.

	1.4
	100
	Tricou personalizat 
	Tricou cu mânecă scurtă și guler rotund; 

Material: bumbac 75-100%;

Greutate material/densitate: 200-240 g/m²;

Mărimi variate: S, M, L, XL, XXL; 

Culoare: albastru, conform conceptului vizual al proiectului;

Tip croială: Standard Fit;
Personalizare față/spate, imprimare color cu logo-ul proiectului și al finanțatorului.

Notă: Mărimile și cantitățile necesare vor fi comunicate de către autoritatea contractantă la momentul executării contractului, în funcție de necesitățile stabilite.

	1.5
	100
	Rucsac personalizat
	Tip: rucsac pentru laptop;

Material exterior: poliester rezistent la uzură, cu proprietăți hidrofuge sau rezistent la umiditate;

Culoare: albastru diplomat sau negru;

Compartiment principal spațios, prevăzut cu închidere prin fermoar;

Compartiment interior dedicat pentru laptop, cu sistem de fixare și protecție;

Compatibil cu laptopuri de până la 15,6”;

Buzunar lateral exterior pentru accesorii;

Bretele ajustabile pentru transport confortabil;

Mâner superior pentru transport manual;

Spate și bretele căptușite;

Dimensiuni aproximative: 40 × 30 × 12 cm;

Capacitate: minimum 15 litri;

Personalizare: imprimare color a logo-ului proiectului și a logo-ului finanțatorului;

Dimensiunea personalizării: adaptată suprafeței disponibile a rucsacului, astfel încât elementele grafice să fie vizibile și lizibile;

Ambalare individuală.

Notă: Imaginea anexată are caracter orientativ și este prezentată exclusiv pentru ilustrarea aspectului general al produsului solicitat. Se acceptă produse echivalente care respectă caracteristicile tehnice minime prevăzute în caietul de sarcini.


	1.6
	5
	Autocolante personalizate pentru echipament 
	Format: A5;

Material: vinil adeziv monomeric lucios sau echivalent;

Grosime material: minimum 100 microni;

Finisaj: lucios;

Imprimare: policromie (full color), rezoluție înaltă;

Formă: dreptunghiulară cu colțuri rotunjite;

Rezistență la uzură, umiditate și decolorare;

Durabilitate minimă: 3 ani pentru utilizare în interior;

Personalizare: imprimare color a logo-ului proiectului și a logo-ului finanțatorului;

Tăiere profesională.

	Valoare estimativă a procedurii de achiziție, fără TVA:
	83 000,00 lei, MDL,

echivalentul a 4 192,40 EURO
(conform cursului InforEuro aferent lunii de elaborare a Planului de achiziții în cadrul proiectului, publicat la: https://ec.europa.eu/budget/graphs/inforeuro.html). 


5. DETALII SUPLIMENTARE 

privind execuția și livrarea produselor
Unitatea de livrare:

Toate bunurile solicitate prin prezentul caiet de sarcini fac parte integrantă a unui set de materiale promoționale și de vizibilitate, care va fi furnizat în mod unitar, în cadrul unui singur contract de furnizare bunuri, atribuit prin procedura de licitație unică.

Nu se acceptă:

- livrarea parțială a produselor;

- livrarea etapizată a componentelor setului;

- executarea separată a unor articole din set.

Oferta financiară va include toate produsele solicitate, personalizarea acestora, ambalarea, transportul și livrarea la sediul autorității contractante.

Machete grafice, personalizare și identitate vizuală:

La depunerea ofertei, operatorul economic va prezenta materiale ilustrative ale produselor propuse (fotografii, prezentări video sau alte materiale relevante), care să permită evaluarea conformității acestora cu cerințele caietului de sarcini.

Totodată, operatorul economic va avea obligația de a prezenta mostre pentru următoarele produse:

· tricou personalizat;

· rucsac personalizat pentru laptop.

Pentru tricoul personalizat, operatorul economic va prezenta certificate de calitate, certificate de conformitate sau documente echivalente emise de producător, care să confirme caracteristicile materialului textil ofertat, inclusiv compoziția și densitatea țesăturii, în conformitate cu cerințele specificate în caietul de sarcini.

Autoritatea contractantă își rezervă dreptul de a verifica conformitatea mostrelor și a documentelor prezentate cu specificațiile tehnice solicitate.

Termene de realizare și flux operațional:

1. După semnarea contractului, autoritatea contractantă va transmite furnizorului comanda și informațiile necesare pentru elaborarea materialelor de vizibilitate.

2. În termen de maximum 3 zile lucrătoare de la primirea comenzii, furnizorul va elabora și va transmite spre aprobare, în format electronic (PDF, JPG sau PNG), machetele materialelor de vizibilitate.

3. Machetele vor fi examinate de către Inspectoratul General de Carabinieri și BRCT. În cazul în care sunt necesare modificări, furnizorul va opera ajustările solicitate și va retransmite machetele spre aprobare.

4. Autoritatea contractantă va acorda „Bun de tipar” în termen de maximum 10 zile lucrătoare de la recepționarea machetelor finale.

5. Materialele vor fi executate și date în producție numai după obținerea aprobării finale și acordarea „Bunului de tipar” de către Inspectoratul General de Carabinieri și BRCT.

6. Livrarea bunurilor se va efectua în termen de maximum 7 zile lucrătoare de la acordarea „Bunului de tipar”.

Condiții de livrare și recepție:

Livrarea produselor se va efectua într-o singură tranșă, la sediul Inspectoratului General de Carabinieri, situat în mun. Chișinău, str. Gheorghe Asachi nr. 65A.

Produsele vor fi:

· ambalate corespunzător, pentru a preveni deteriorarea în timpul transportului;

· însoțite de factura fiscală în original/ invoice-ul de plată;;

· însoțite de procese-verbale de recepție/ acte de recepție, semnate conform legislației în vigoare.

Transportul produselor până la locația de livrare este în întregime în sarcina contractantului, în condițiile Incoterms DDP.

6. INFORMAȚII SUPLIMENTARE
Ofertanții vor indica în mod obligatoriu țara în care sunt stabiliți și vor prezenta documentele justificative relevante, acceptate conform legislației țării respective, anexate formularului G5b – Entitate juridică (Legal Entity Form – Companies).

Depunerea ofertei implică acceptarea integrală și necondiționată a tuturor termenilor și condițiilor prevăzute în documentația de atribuire.
Perioada de valabilitate a ofertei este de 30 (treizeci) de zile calendaristice de la termenul-limită pentru depunerea ofertelor. Ofertele cu o valabilitate mai mică vor fi considerate neconforme și vor fi respinse.

Proiectul de contract este anexat la prezenta invitație la procedura unică de licitație și va fi completat cu datele ofertantului declarat câștigător.

7. CRITERIU DE ATRIBUIRE
Criteriul de atribuire este prețul cel mai scăzut la lot.
Contractul va fi atribuit ofertantului care:

· a depus o ofertă conformă din punct de vedere administrativ și tehnic;

· îndeplinește toate cerințele prevăzute în documentația de atribuire;

· oferta conține toate bunurile și loturile incluse în setul materialelor de vizibilitate;

· a prezentat prețul total cel mai scăzut pentru lotul întreg, exprimat în lei moldovenești (MDL) pentru ofertanți rezidenți, sau în EURO pentru ofertanți nerezidenți, fără includerea TVA;

· a prezentat situații financiare sumare, bilanțuri, declarație pe propria răspundere (formular G3).
Conform legislației fiscale aplicabile din Republica Moldova, inclusiv prevederile Hotărîrii Guvernului Republicii Moldova nr. 246/2010 cu privire la modul de aplicare a facilităților fiscale şi vamale aferente realizării proiectelor de asistență tehnică şi investițională în derulare, care cad sub incidența tratatelor internaționale la care Republica Moldova este parte sau a contractelor de stat, cu modificările ulterioare, proiectul sus menționat se regăsește în Anexa nr. 1 a Hotărârii prenotate, care stabilește Lista proiectelor de asistență tehnică în derulare, care cad sub incidența tratatelor internaționale, pentru aplicarea scutirilor la impozitul pe venit, accize, taxe vamale, taxe pentru efectuarea procedurilor vamale, taxe pentru mărfurile care, în procesul utilizării, cauzează poluarea mediului, precum şi aplicarea scutirii de TVA cu drept de deducere pentru mărfurile şi serviciile destinate acestora.

8. FORMULARE OBLIGATORII
Ofertele vor fi întocmite conform cerințelor documentației de atribuire și se vor depune utilizând formularele standard anexate.

Ofertanții vor completa și semna următoarele formulare:

· G1 - Declarație de obiectivitate și confidențialitate;

· G3 - Declarație privind criteriile de excludere și selecție;
· G4 – Declarație privind identificarea financiară, detalii bancare; 

· G5a, G5b și G5c (după caz) - formular de entitate juridică;

· ST4 – formularul de ofertă (Tender Form – Supplies), semnat de ofertant, defalcarea detaliată a prețului (lei MDL, pentru operatorii economici rezidenți sau EURO pentru operatorii economici nerezidenți, în condiții Incoterms DDP);

· Anexa nr. 1 – Sfecificații tehnice a modelului de contract;

· Anexa nr. 2 – Sfecificații de preț a modelului de contract;

De asemenea, se vor prezenta următoarele documente/certificate:

· Certificat/decizie de înregistrare sau extras din registrul de stat al persoanelor juridice (sau document echivalent);

· Autorizație de funcționare/Licență de activitate al persoanelor juridice (sau document echivalent);
· Informații/date despre participant cu menționarea tuturor datelor și informațiilor (rechizite bancare, juridice, ect.) aferente operatorului economic participant;
· Documente care atestă experiența în furnizarea de produse similare (de ex.: contracte/acte de recepție/recomandări) în ultimii 3 (trei) ani;
· Declarație privind lipsa restanțelor față de buget. La ziua depunerii ofertei autoritatea contractantă va verifica situația financiară declarată de operatorul economic pe portalurile guvernamentale accesibile;

· Certificate de conformitate/calitate, sau documente echivalente care să confirme caracteristicile materialului textil ofertat pentru poziția ,,tricou personalizat”, inclusiv compoziția și densitatea țesăturii, în conformitate cu cerințele specificate în caietul de sarcini;
· Lista asociaților/subcontractanților implicați în executarea contractului (după caz, dacă există);

· Angajament/Declarație privind utilizarea capacităților altor entități pentru a demonstra eligibilitatea sau resursele necesare executării contractului (după caz, dacă există).
· Materiale ilustrative ale produselor propuse (fotografii, prezentări video sau alte materiale relevante), care să permită evaluarea conformității acestora cu cerințele caietului de sarcini.
· Mostre pentru ,,tricou personalizat” și ,,rucsac personalizat pentru laptop”, în termen de 1 (una) zi de la momentul depunerii ofertei, operatorul economic participant va avea obligația de a le prezenta la sediul autorității contractante.
Toate documentele vor fi semnate electronic (cu verificarea ulterioară pe platforma oficială https://msign.gov.md/#/), condiție pentru operatorii economici participanți din Republica Moldova, iar operatorii economici nerezidenți au obligația de a depune toate documentele semnate și ștampilate olograf, de către reprezentantul legal al ofertantului și depuse împreună, pe cale electronică, cu respectarea tuturor cerințelor stabilite în documentația de atribuire.

9. CONFIDENȚIALITATE
Întreaga procedură de evaluare a ofertelor este confidențială, cu respectarea legislației aplicabile Autorității Contractante privind accesul la informațiile de interes public.

Rapoartele de evaluare, documentele interne și orice informații aferente procesului de achiziție sunt destinate exclusiv uzului oficial al Autorității Contractante și pot fi puse la dispoziția organismelor de control competente, inclusiv, dar fără a se limita la:

· Programul Interreg NEXT România–Republica Moldova;

· Autoritatea de Management și organismele naționale competente;

· Comisia Europeană;

· Oficiul European de Luptă Antifraudă (OLAF);

· Parchetul European (EPPO);

· Curtea de Conturi Europeană.

Pe parcursul derulării procedurii de achiziție, orice contact direct între Autoritatea Contractantă și ofertanți este interzis, cu excepția situațiilor expres prevăzute de legislația europeană, de manualul de achiziții aplicabil Programului Interreg NEXT și de solicitările de clarificări transmise în scris.

10. CONTROL, VERIFICARE ȘI AUDIT
Contractantul are obligația de a asigura accesul neîngrădit al autorităților de control competente, inclusiv, dar fără a se limita la:

· Autoritatea de Audit;

· Curtea de Conturi;

· structurile Programului Interreg NEXT România–Republica Moldova;

· organismele naționale și europene abilitate,

la toate spațiile, documentele, informațiile și evidențele aferente executării prezentului contract, indiferent de forma sau mediul de stocare al acestora.

Această obligație se aplică pe întreaga durată a contractului și ulterior finalizării acestuia, în conformitate cu legislația aplicabilă.

Comandant general,

general de brigadă                                                                                              Dumitru SCURTU
Executor:

Irina VIZIR, Șefă al Serviciului achiziții al DAD a IGC

tel. +373 22 73 93 68

e-mail: irina.vizir@igc.gov.md 

COORDONAT

Președintele Comitetului de evaluare

al Inspectoratului General de Carabinieri

                           Alexandru LARIONOV
Coordonator de proiect                                                                                       Marina DEDIU

